เทศบัญญัติเทศบาลเมืองเพชรบูรณ์เทศบัญญัติเทศบาลเมืองเพชรบูรณ์เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตเทศบาลเมืองเพชรบูรณ์อำเภอเมืองเพชรบูรณ์ จังหวัดเพชรบูรณ์พ.ศ. ๒๕๕๗ อาศัยอำนาจตามความในมาตรา ๙ วรรคสองแห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลเมืองเพชรบูรณ์โดยความเห็นชอบของสภาเทศบาลเมืองเพชรบูรณ์และผู้ว่าราชการจังหวัดเพชรบูรณ์จึงได้ตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลเมืองเพชรบูรณ์ เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่เขตเทศบาลเมืองเพชรบูรณ์อำเภอเมืองเพชรบูรณ์ จังหวัดเพชรบูรณ์ พ.ศ. ๒๕๕๗ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อได้มีการประกาศกฎกระทรวงให้ใช้บังคับผังเมืองรวมเมืองเพชรบูรณ์จังหวัดเพชรบูรณ์ที่ออกตามความในพระราชบัญญัติการผังเมือง พ.ศ. ๒๕๑๘ในท้องที่ตามข้อ ๓ข้อ ๓ ในเทศบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้ด้านเหนือ จดถนนนารีพัฒนาตามแนวเขตเทศบาลหลักเขตที่๑, ๒, ๓ และ ๔ จดจุดตัดแม่น้ำเก่า จดหลักเขตที่ ๕ด้านตะวันออก จดจุดตัดแม่น้ำป่าสักหลักเขตที่ ๗ตามแนวเขตเทศบาลด้านตะวันตกแนวแม่น้ำเก่า จดจุดตัดหลักเขตที่ ๕ด้านใต้ จดคลองคูหลักเขตที่๑๙ ตามแนวคลองคูจดจุดตัดผ่านถนนสามัคคีชัย (ทางหลวงหมายเลข ๒๑)ซอยข้างโรงพยาบาลเพชรบูรณ์ต่อตามแนวคลองคูจดแนวแม่น้ำป่าสักหลักเขตที่ ๖และจดจุดตัดแม่น้ำป่าสักหลักเขตที่ ๗ด้านตะวันตก จดถนนนารีพัฒนาตรงแนวหลักเขตที่ ๑ตามแนวเขตเทศบาลด้านตะวันออกติดกับพื้นที่องค์การบริหารส่วนตำบลสะเดียงจดจุดตัดคลองคูหลักเขตที่ ๑๙บริเวณที่ ๒หมายความว่า พื้นที่ในบริเวณ ดังต่อไปนี้ด้านเหนือ จดหลักเขตที่ ๑๘ตามแนวคลองคูจดหลักเขตที่ ๑๙ และจดจุดตัดตามแนวคลองคูจดถนนสามัคคีชัย(ทางหลวงหมายเลข ๒๑) ซอยข้างโรงพยาบาลเพชรบูรณ์ด้านตะวันออก จดถนนสามัคคีชัย (ทางหลวงหมายเลข ๒๑)ซอยข้างโรงพยาบาลเพชรบูรณ์ตามแนวคลองคู จดจุดตัดถนนทางแยกซอยพระพุทธบาท ๕ด้านใต้ จดหลักเขตที่๑๗ ตามแนวเขตเทศบาลด้านใต้ จดหลักเขตที่ ๑๕ และ ๑๖ ตามแนวคลองโซมจดจุดตัดถนนสามัคคีชัย (ทางหลวงหมายเลข ๒๑)ด้านตะวันตก จดหลักเขตที่ ๑๘ตามแนวเขตเทศบาลตัดผ่านคลองส่งน้ำชลประทานจดจุดตัดหลักเขตที่ ๑๗บริเวณที่ ๓หมายความว่า พื้นที่ในบริเวณ ดังต่อไปนี้ด้านเหนือ จดถนนสามัคคีชัย (ทางหลวงหมายเลข๒๑) ซอยข้างโรงพยาบาลเพชรบูรณ์ตามแนวคลองคู จดหลักเขตที่ ๖ และ ๗ตามแนวเขตเทศบาลด้านเหนือจดจุดตัดหลักเขตที่ ๘ด้านตะวันออก จดหลักเขตที่ ๑๔ ตามแนวเขตเทศบาลด้านตะวันตกจดหลักเขตที่ ๑๒ และ๑๓ จดแนวคลองศาลา ตามแนวคลองจดจุดตัดถนนเพชรเจริญตามแนวถนนจดจุดตัดถนนซอยเพชรเจริญ๑๔ จดแนวแม่น้ำป่าสัก ตามแนวแม่น้ำจดหลักเขตที่ ๙ตามแนวเขตแม่น้ำป่าสักไปบ้านป่าม่วงจดจุดตัดหลักเขตที่ ๘ด้านใต้ จดถนนสามัคคีชัย(ทางหลวงหมายเลข ๒๑) ทางแยกซอยพระพุทธบาท ๕ ตามแนวคลองโซม จดจุดตัดหลักเขตที่ ๑๔ด้านตะวันตก จดถนนสามัคคีชัย (ทางหลวงหมายเลข ๒๑)ซอยข้างโรงพยาบาลเพชรบูรณ์ ตามแนวถนน จดจุดตัดถนนทางแยกซอยพระพุทธบาท ๕บริเวณที่ ๔ หมายความว่าพื้นที่ในบริเวณเขตเทศบาลเมืองเพชรบูรณ์ที่เหลือจากการแบ่งบริเวณที่ ๑, ๒ และ ๓ ส่วนที่เหลือเป็นของบริเวณที่ ๔บริเวณที่ ๕ หมายความว่า พื้นที่ในบริเวณดังต่อไปนี้(๑) สนามกอล์ฟเพชรบูรณ์(๒) บ้านพักอัยการจังหวัดเพชรบูรณ์ (หลังเก่า)(๓) ที่ราชพัสดุ(๓.๑) หอวัฒนธรรมนครบาลเพชรบูรณ์(๓.๒) บ้านพักสัสดีจังหวัดเพชรบูรณ์(๓.๓) บ้านพักพนักงานคลังจังหวัดเพชรบูรณ์ (หลังเก่า)(๓.๔) ห้องสมุดประชาชนเฉลิมราชกุมารี(๓.๕) หอโบราณคดีเพชรบูรณ์อินทราชัย (ศาลากลางจังหวัดหลังเก่า)(๓.๖) สถานีสื่อสารจังหวัดเพชรบูรณ์ (หลังเก่า)(๓.๗) สถานีตำรวจภูธรอำเภอเมืองเพชรบูรณ์(๓.๘) สวนเพชบุระ (จวนผู้ว่าราชการจังหวัดหลังเก่า)(๓.๙) บ้านพักรองผู้ว่าราชการจังหวัดเพชรบูรณ์ (หลังเก่า)(๓.๑๐) บ้านพักปลัดจังหวัดเพชรบูรณ์(๓.๑๑) ที่ทำการสัสดีจังหวัดเพชรบูรณ์ข้อ ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซสถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) สถานบริการตามกฎหมายว่าด้วยสถานบริการ(๗) อาคารอยู่อาศัยประเภทอาคารขนาดใหญ่(๘)อาคารพาณิชยกรรมประเภทอาคารขนาดใหญ่ที่ไม่หมายความรวมถึงอาคารพาณิชยกรรมประเภทค้าปลีกค้าส่ง(๙) ไซโลเก็บผลิตผลทางการเกษตร(๑๐) โรงกำจัดมูลฝอย(๑๑) โรงซื้อขายหรือเก็บเศษวัสดุข้อ ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) สถานบริการตามกฎหมายว่าด้วยสถานบริการ(๗) อาคารอยู่อาศัยประเภทอาคารขนาดใหญ่(๘)อาคารพาณิชยกรรมประเภทอาคารขนาดใหญ่ที่ไม่หมายความรวมถึงอาคารพาณิชยกรรมประเภทค้าปลีกค้าส่ง(๙) ไซโลเก็บผลิตผลทางการเกษตร(๑๐) โรงกำจัดมูลฝอยข้อ ๖ ภายในบริเวณที่ ๓ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซสถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) สถานบริการตามกฎหมายว่าด้วยสถานบริการ(๗) อาคารอยู่อาศัยประเภทอาคารขนาดใหญ่(๘)อาคารพาณิชยกรรมประเภทอาคารขนาดใหญ่ที่ไม่หมายความรวมถึงอาคารพาณิชยกรรมประเภทค้าปลีกค้าส่ง(๙) ไซโลเก็บผลิตผลทางการเกษตร(๑๐) โรงกำจัดมูลฝอย(๑๑) โรงซื้อขายหรือเก็บเศษวัสดุข้อ ๗ ภายในบริเวณที่ ๔ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซสถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) อาคารอยู่อาศัยประเภทอาคารขนาดใหญ่(๗)อาคารพาณิชยกรรมประเภทอาคารขนาดใหญ่ที่ไม่หมายความรวมถึงอาคารพาณิชยกรรมประเภทค้าปลีกค้าส่ง(๘) ไซโลเก็บผลิตผลทางการเกษตร(๙) โรงกำจัดมูลฝอย(๑๐) โรงซื้อขายหรือเก็บเศษวัสดุข้อ ๘ ภายในบริเวณที่ ๕ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สถานบริการตามกฎหมายว่าด้วยสถานบริการ(๖) อาคารอยู่อาศัย(๗) อาคารพาณิชยกรรมที่ไม่หมายความรวมถึงอาคารพาณิชยกรรมประเภทค้าปลีกค้าส่ง(๘) โรงกำจัดมูลฝอย(๙) โรงซื้อขายหรือเก็บเศษวัสดุข้อ ๙ ภายในบริเวณพื้นที่ที่กำหนดไว้ตามข้อ ๓ห้ามบุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามที่กำหนดในข้อ ๔ ข้อ ๕ ข้อ ๖ ข้อ ๗และข้อ ๘ข้อ ๑๐ ภายในบริเวณพื้นที่ที่กำหนดไว้ตามข้อ๓ ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ ข้อ ๕ ข้อ ๖ ข้อ ๗ และข้อ ๘ข้อ ๑๑ อาคารที่ได้รับอนุญาตหรือในวันแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๒ ให้นายกเทศมนตรีเมืองเพชรบูรณ์รักษาการตามเทศบัญญัตินี้ประกาศณ วันที่ ๓ กันยายน พ.ศ. ๒๕๕๗เสกสรรนิยมเพ็งนายกเทศมนตรีเมืองเพชรบูรณ์[เอกสารแนบท้าย]๑. แผนที่ท้ายเทศบัญญัติเทศบาลเมืองเพชรบูรณ์เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่เขตเทศบาลเมืองเพชรบูรณ์อำเภอเมืองเพชรบูรณ์ จังหวัดเพชรบูรณ์ พ.ศ. ๒๕๕๗๒. บัญชีท้ายเทศบัญญัติเทศบาลเมืองเพชรบูรณ์เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่เขตเทศบาลเมืองเพชรบูรณ์อำเภอเมืองเพชรบูรณ์ จังหวัดเพชรบูรณ์ พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๒๔ กันยายน๒๕๕๗กฤษดายุทธ/ตรวจ๓๐ กันยายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๘๕ ง/หน้า ๓๒/๑๙ กันยายน ๒๕๕๗